Una sessió pràctica sobre el moviment B-Corp i la manera de mesurar l'impacte social de les organitzacions.
M. Àngels Pujols, la secretària general del Consell i Pablo Sànchez, director de la fundació B Lab Spain.
M. Àngels Pujols, la secretària general del Consell; Pablo Sànchez, director de la fundació B Lab Spain i Francesc Sistach, director General de Specialisterne, S.L.
Crear comunitat, oferir eines per fer senzill el camí a seguir i inspirar a la ciutadania, persones consumidores, treballadores i inversores per donar suport a empreses que generen un benefici social, són els passos que impulsa el moviment B Corp.
La sisena edició del Cicle Formatiu de Responsabilitat Social del Consell de Relacions Laborals es posa en marxa amb la seva primera sessió en línia el 18 de juny de 2020.
Durant la benvinguda a càrrec de la secretària general del Consell, M. Àngels Pujols, s'ha destacat la importància del moment actual que està suposant un repte global i un punt d'inflexió sense precedents en la història recent.
Però, també, un seguit d'oportunitats i aprenentatges com el que ens ofereix la formació en línia.
Al mateix temps, aquesta situació reforça la convicció que cal continuar avançant cap a un sistema més inclusiu, equitatiu, sostenible i regeneratiu de l'economia, del mercat de treball i del teixit empresarial.
En consonància amb el que persegueix l'Agenda 2030 de Nacions Unides i els 17 Objectius de Desenvolupament Sostenible (ODS).
D'aquí, que el Cicle Formatiu s'hagi adaptat a una modalitat en línia i dediqui la primera de les sessions a una metodologia de gestió de la responsabilitat social més presents a Catalunya.
El director de la fundació B Lab Spain, Pablo Sánchez, ha transmès com el B Corp estableix un estàndard rigorós i referent per aquelles empreses que volen generar un impacte positiu en la societat a través del seu model de negoci.
Però també, de quina manera l'avaluació d'Impacte B ajuda a ressaltar tant les àrees en les que l'empresa ja té un impacte positiu, com aquelles en les que pot millorar.
Durant el taller pràctic, s'ha comptat amb dues experiències B Corp que han pogut compartir amb l'alumnat el seu aprenentatge i beneficis d'aquest procés.
El director General d' Specialisterne, S.L, Francesc Sistach, i la responsable de l'àrea de desenvolupament de negoci, Núria Masip, han explicat els projectes més rellevants que posen en valor les especials característiques de les persones amb Asperger-TEA.
La segona experiència B Corp ha estat la compartida per la Chief Human & Planet Impact de Veritas, Anna Badia, el primer supermercat d'Europa amb aquesta certificació que reconeix el seu compromís amb la salut de les persones i del planeta.
Per a la part final de la sessió, s'han habilitat diferents grups virtuals on l'alumnat ha treballat de manera col·laborativa per resoldre dos reptes concrets i familiaritzar-se amb l'eina d'avaluació d'impacte B.
Des de la Comissió de Responsabilitat Social del Consell, organitzadors d'aquest Cicle Formatiu, es continuarà treballant per adaptar les properes sessions previstes sobre l'Informe Progrés del Pacte Mundial de les Nacions Unides, la informació no financera i importància de promoure cultures empresarials ètiques on, el compliance, sigui una peça fonamental d'aquest engranatge.